Wind River Indian Reservation

Wind River Indian Reservation er et indianer-reservat i vestlige Wyoming. Stammene østlige-shoshone og nordlige-arapaho deler reservatet. Den største byen er Riverton. Hovedkvarteret for reservatet er i Fort Washakie.

 Administration 
Østshoshonene og nordarapahoene har hver for seg 50 % andel i indianerreservatet og stammene har hvert sitt styrende råd. Dessuten finnes et råd for reservatets fellesadministrasjon sammensatt av medlemmer fra begge stammer.

 Beliggenhet
Reservatet omfatter omkring en tredjedel av Fremont County og en femtedel av Hot Springs County med et total arear på 9 148 km², noe som gjør det til USAs syvende største indianerreservat.«Wind River Indian Reservation», Windriver.org Reservatet ligger på østre side av Rocky Mountains i Wind Rivers bekken og omgis av Wind River Range, Owl Creek Mountains og Absaroka Mountains.

 Bosettinger 
Den største byen i reservatet er Riverton og reservatet har sitt administrative sete i Fort Washakie. Øvrige mindre steder er Arapahoe, Boulder Flats, Crowheart, Ethete, Hudson og Johnstown.

 Historie 
Reservatet ble etablert for østshoshonene i 1868. Camp Augur ved nåværende Lander ble det første høykvarteret, men ble i 1871 flyttet til det nåværende Fort Washakie, som fikk sitt navn etter shoshonehøvdingen Washakie i 1878. Festningen var i funksjon fram til 1909, og her ble det grunnlagt en  internatskole og et sykehus. Kirken St. Michael's i Ethete ble oppført 1917-1920.

Stedet Arapahoe ble opprinnelig etablert som handelspost der mat ble distribuert til arapahoene. I 1906 ble deler av reservatet avstått til nybyggere, blant annet stedet der Riverton ble grunnlagt. Under 1800-tallet drev regjeringen en kampanje for å få reservatets innbyggere til å anta mer engelske navn og bli bofaste jordbrukere, og blant annet kom det stand kunstig vanning og en kornmølle.

En langdryg juridisk strid om markretten til nybyggerbosettinger etablerte på reservatet ble avgjort delvis til stammenes fordel i 2013, da USAs føderale myndigheter beslutte at loven fra 1906 som tillot byen Riverton å avdeles fra reservatet var ugyldig. Den nøyaktige juridiske statusen er fortsatte omstridt mellom lokalbefolkning, lokale og føderale myndigheter, men føderale myndigheter definerer siden desember 2013 Riverton som en offisiell del av reservatet, noe som blant annet gir stammene rett til å fatte beslutninger om miljøspørsmål. Reservatet er også sted for Wyomings eneste lovlige kasinoer.

 Befolkning 
miniatyr|Nordarapahoenes flagg
Folketellingen for 2000 rapporterte befolkningen i Fremont County som 40 237 personer. Ifølge folketellingen for 2010«NCAI Rocky Mountain Region: Montana, Wyoming»  (PDF), National Congress of American Indians bodde det da bare 26 490 mennesker på reservatet, med rundt 15 000 av innbyggerne som ikke-indianere på avstått land og byen Riverton. For 2017 ble det rapporterte en svak økning med 27 088 personer bodde i reservatet. My Tribal Area, 2013-2017 American Community Survey 5-Year Estimates. United States Census Bureau. Stammehovedkvarteret ligger i Fort Washakie. Shoshone Rose Casino (Eastern Shoshone) og Wind River Hotel and Casino, Little Wind Casino og 789 Smoke Shop and Casino (alle nordlige arapahoer) er de eneste kasinoene i Wyoming. De to stammene oppretter hver sine offisielle nettsteder.

 I populærkulturen 
Thrillerfilmen Wind River (2017), med manus og regi av Taylor Sheridan, utspilles i indianerreservatet.

 Referanser 

 Eksterne lenker 

 Eastern Shoshone, offisielt nettsted
 Northern Arapaho , offisielt nettsted

Kategori:Urfolk i Wyoming
Kategori:Rocky Mountains